I onsdagens testkamp mellem Danmark og Slovakiet blev der spilletid til de to AaB'ere Nicklas Helenius og Lasse Nielsen. Begge spillere har spillet ungdomslandskampe, men det var deres første optræden på A-landsholdet. Nicklas Helenius erstattede Nicklas Bendtner i pausen, og angriberen spillede en god anden halvleg. Lasse Nielsen fik det sidste kvarter på banen, da han erstattede Daniel Agger i midterforsvaret. Danmark tabte kampen 1-3. Næste opgave for danskerne er VM-kvalifikationskampen mod Tjekkiet i Parken 8. september.

Opsummering:
Både Nicklas Helenius og Lasse Nielsen kom på banen, da Danmark onsdag aften tabte til SLovakiet.